Carintie (Austrie)

La  Carintie o Carinzie (par todesc Kärnten, par sloven Koroška) e je un dai stâts federâts de Austrie (tod. Bundesländer, sing. Bundesland), logade te part meridionâl dal paîs. La so  capitâl (tod. Landeshauptstadt) e je Clanfurt (tod. Klagenfurt am Wörthersee, slov. Celovec ob Vrbskem jezeru - 94.000 ab. ce.); altris centris importants ai son Sankt Veit an der Glan, Spittal an der Drau, Vilac (tod. Villach, slov. Beljak), Völkermarkt (slov. Velikovec) e Wolfsberg (slov. Volšperk).
 Gjeografie 
La Carintie e comprind variis cjadenis montuosis, come lis Alps dal Gurktal, lis Alps Cjargnelis, lis Cjaravanchis, la Koralpe e i Alts Taurs. Propri in cheste ultime cjadene e si cjate la mont plui alte de Austrie: il Grossglockner (3797 m).

Dutis chestis monts a delimitin par prionte la part iniziâl dal bacin de Drau.

La Carintie e confine a sud cu la Italie e la Slovenie, a est e nord-est cu la Stirie, a nord cul Salisburghês e a ovest cul Tirôl.

 Storie 
Di seguit ai son lis plui importantis datis cui rispetîfs acjadiments:

 I secul p.di C. - Il teritori dale Carinzie al devente provincie romane.
 VI secul - Al ven invâs da popolazions sclavis.
 976 - Ducât indipendent. 
 1286 - Al passe sot la influence dai conts dal Tirol.
 1335 - Al finis sot la dominazion asburgjiche.
 1919 - Seont i tratâts conclusîfs da la Prime Vuere Mondiâl e daspò che la Austrie si è organizade in republiche (1918), i siei distrets meridionai ai vegnin anetûts ae Jugoslavie e la Val Cjanâl al Ream d'Italie.

 Minorancis 
Tal sud dal stât federât - soredut tal distret di Villach-Land, in chel di Klagenfurt-Land e in chel di Völkermarkt - a vivin membris dal grop etnic di lenghe slovene (secont il censiment dal 2001: 14.010 personis) come minorance scognossude. Chest grop al è sul teritori de odierne Carintie fintramai de alte Etât di mieç e par vie di cheste presince une part dai toponims e à ancje une variant slovene.

La discussion sui derits dai grops etnics (par esempli: la segnaletiche bilengâl) e và indenant intune maniere une vore sintude a nivel emozionâl.

 Economie 
Important pae economie carintiane al è il turisim, insiemit ae produzion e ae lavorazion dal legnam e ae presince di stabiliments leâts ae industrie eletroniche. Di ricordâ e je ancje la presince di giaciments mineraris.
 Organizazion aministrative 
Le Carintie e je dividude in 8 distrets (tod. Bezirke) e 2 citâts statutariis (tod. Statutarstädte); di seguit al è riportât l'elenc cun lis rispetivis targhis:

Citâts statutariisTarghe Clanfurt (tod. Klagenfurt)  K Vilac (tod. Villach)  VI

DistretsTargheFeldkirchen  FEHermagor-Pressegger See  HEKlagenfurt-Land  KLSant Vît di Carintie(tod. Sankt Veit an der Glan) SVSpittal an der Drau  SPVillach-Land  VLVölkermarkt  VKWolfsberg  WO

 Situazion politiche 
Al moment, il governadôr (tod. Landeshauptmann) dale Carintie al è Gerhard Dörfler, dal BZÖ (tod. Bündnis Zukunft Österreich, voltât: "Aleance par il futûr dale Austrie").

 Risultivis 

Categorie:Carintie